Jacques Jean Barre

: *Para outros artigos de persoas co mesmo apelido, véxase a páxina de homónimos **Barre***

**Jacques Jean Barre**, nado en París o 3 de agosto de 1793 e finado na mesma cidade o 10 de xuño de 1855, foi un medallista e gravador de selos postais, de billetes e de moedas francés. 

En 1843 foi designado como 17º gravador xeral de moedas de Francia, posto no que foi o sucesor de Nicolas Pierre Tiolier e no que foi relevado en 1855 polo seu fillo, Désiré Albert Barre.

## Traxectoria 
Barre naceu en París o 3 de agosto de 1793. A orde do seu primeiro e do seu segundo nome varía segundo as fontes, e adoita se "Jean-Jacques" nas publicacións relacionadas coa numismática e "Jacques Jean" nas de orientación filatélica.

Con 17 anos, en 1810, ingresou como gravador na *Monnaie de Paris*, como aprendiz do gravador xeral Nicolas Pierre Tiolier. 

En 1919 participou na exposición do Salón de París con grande éxito cun cadro de medallas. Posteriormente foi un asiduo participante nestes salóns entre 1822 e 1846, onde amosou as súas medallas, cuños, retratos etc. Tamén participou nas exposicións anuais de Belas Artes de París. 

En 1834 encomendóuselle o gravado dalgunhas probas para moedas a nome de Lois Filipe I (1830-1848), que finalmente non foron adoptadas. Logo do falecemento en 1842 de Nicolas Pierre Tiolier, Barre foi designado para ocupar o seu posto como gravador xeral e, no exercicio do seu cargo, o rei Lois Filipe I encargoulle, entre outros traballos, unha serie de grandes retratos de numerosos membros da familia real reproducidos en medallóns de xeso. Así emsmo, encargouse do deseño e a supervisión do gravado dun novo modelo de billetes de 500 e de 1.000 francos iniciado en 1842. 

[miniatura|Deseño do Gran Selo de Francia, obra de Jacques-Jean Barre ([1848).]]

Xa baixo a II República (1848-1852), en 1848 foi o autor da matriz para unha nova versión do Gran Selo da República Francesa, e tamén do da Asemblea Nacional.

Logo de se ter ocupado moi pouco das moedas durante a II República, agás a moeda de cinco francos retomada do tipo deseñado por Augustin Dupré, tivo que esperar á elección de Luís Napoleón Bonaparte (futuro Napoleón III) como presidente da República, en decembro de 1848, para que se lle encomende o gravado de cuños monetarios. Durante o curto período republicano antes do golpe de Estado do 2 de decembro de 1851, fixo o gravado das moedas de 5 francos e de 1 franco coa efixie espida de Luís Napoleón, que levaban nas lendas dos seus reversos a mención RÉPUBLIQUE FRANÇAISE. E despois, proclamado o Imperio en 1852, gravou as mesmas moedas pero esta volta coas lendas NAPOLÉON III EMPEREUR no anverso e EMPIRE FRANÇAIS no reverso.
[miniatura|Jacques Jean Barre foi o [Gravado|gravador deste rappen suízo de 1910.]]
Ademais de moedas francesas, Barre gravou tamén as moedas de 1 e de 2 céntimos de Suíza que se cuñaron entre 1850 e 1946, sobre deseños de Alexander Hutter.

En 1834, Jacques Jean Barre recibiu a cruz da Lexión de Honra.

En 1855, afectado por unha doenza, dimitiu das súas funcións como gravador xeral de Francia, posto no que foi sucedido primeiro polo seu fillo máis novo Désiré Albert Barre e a continuación polo seu fillo máis vello, Jean Auguste Barre.
Ficheiro:Medaille de 1825 en l honneur de Suffren.jpeg|Medalla: P. A. de Suffren (1825).

## Notas 
## Véxase tamén 
### Bibliografía 
* Bellier de La Chavignerie, E. (1882). "Barre (Jean-Jacques)". En ''*. Tomo 1. Renouard, París. Páxina 45.
* Forrer, L. (1916). "". En . Spink & Son, Londres. Páxina 127-131.
* Mazerolle, F. (1907). *L'Hôtel des monnaies: les batiments, le musée, les ateliers*. Renouard, París.
* Marx, R. (1897). *Les Médailleurs français depuis 1789, notice historique, suivie de documents sur la glyptique au XIXe siècle''. Société de propagation des livres d'art, París.
* Rodot, N. (1904). *Les médailleurs et les graveurs de monnaies, jetons et médailles en France.* Leroux, París.

### Outros artigos 
* Gravador xeral de moedas de Francia
* *Monnaie de Paris*